God is nie wollerig nie | Netwerk24
God is nie wollerig nie
Deur Stephan Joubert 12 Oktober 2018 00:01
“Moenie jou sokkies oprol nie. Die vesels rek uit en laat die kouse pyn beleef. Ook kry jou kouse seer elke slag as jy die laai oop pluk en hulle rondrol.”
Klink dit vreemd? Wel, dis nie vreemd vir drie miljoen plus mense wat reeds Marie Kondo se boeke gekoop het oor opruim en huisskoonmaak nie. Sy beveel ook aan dat jy gedurig jou klere en meubels moet bedank vir alles wat hulle vir jou doen. Lyk my ons leef in ’n vreemde wêreld waar mense deesdae in alles en in enigiets glo.
Gelukkig is God nie so “wollerig” nie. As Hy Homself bekend stel, doen Hy dit midde in die geskiedenis, nie in mitologiese verhale of op animistiese maniere nie. Jesus raak grond in Galilea en in Judea. Sy kruis staan in Jerusalem, sy leë graf ook.
Jy loop jouself vas in God met ’n lyf as jy in Jesus vasloop. Gelukkig is dit Jesus se doel dat sulke ontmoetings altyd goed afloop – vir ewig, bedoel ek!